*Αθήνα, 04.10.2018*

ΔΕΛΤΙΟ ΤΥΠΟΥ

Ο Πανελλήνιος Ιατρικός Σύλλογος στηρίζει τις προσφυγές τριτανακοπής που έχουν καταθέσει στο ΣτΕ γιατροί ΕΣΥ και η ΟΕΝΓΕ, προκειμένου να ακυρωθεί η 431/2018 απόφαση που ελήφθη από το ανώτατο δικαστήριο, εξαιρώντας τους γιατρούς ΕΣΥ από τη λήψη αναδρομικών. Τη στήριξή του είχε παράσχει ο ΠΙΣ και κατά τη συζήτηση της αρχικής προσφυγής στο ΣτΕ.

Επίσης ο ΠΙΣ εκφράζει τη συμπαράστασή του στις κινητοποιήσεις που έχει εξαγγείλει η ΟΕΝΓΕ τη μέρα της συζήτησης στο ΣτΕ.

Ευελπιστούμε πως η δημόσια δέσμευση της κυβέρνησης να χορηγήσει τα αναδρομικά στους γιατρούς με πολιτική απόφαση θα υλοποιηθεί χωρίς χρονοτριβή, ώστε να αποφευχθεί περιττή ταλαιπωρία συναδέλφων μας, οι οποίοι στα χρόνια της κρίσηςέδωσαν τον καλύτερο εαυτό τους για να κρατήσουν όρθιο το δημόσιο σύστημα υγείας.

ΑΠΟ ΤΟ ΓΡΑΦΕΙΟ ΤΥΠΟΥ ΤΟΥ ΠΙΣ